runetrust/blame-folketinget-dk huggingface dataset:
Henrik Dam Kristensen (S), 2011-12-14:
Nu kommer det ikke som nogen overraskelse, at hr. Flemming Damgaard Larsen er imod indførelse af trængselsafgift.
Derfor er han måske også en gang imellem lidt fortegnet i sin opfattelse og forudindtaget i sine meninger, for hr. Flemming Damgaard Larsen kender vel lige så lidt som jeg taksterne, ringens placering osv.
Jeg gør det i hvert fald ikke selv endnu.
Men på den anden side vil jeg gerne sige, at jeg oplever, at nogle af dem, for hvem tid er noget af det mest kostbare, rent faktisk er børnefamilier.
Jeg tror ikke, der er ret mange børnefamilier, som synes, at det er særlig morsomt at bruge rigtig meget unødig tid på at transportere sig til og fra arbejde.
Det er jo rent faktisk det, som ret mange må gøre ude fra Sjælland.
Jeg vil sige til hr. Flemming Damgaard Larsen, at jeg også har kørt på Køge Bugt Motorvejen, når jeg skulle være i København til en given tid om morgenen, og det er bestemt ikke nogen fornøjelse.
Her tror jeg måske, vi kan give børnefamilierne nogle muligheder, som de ikke har i dag, og som jeg tror nogle af dem vil tage imod med kyshånd, nemlig mere tid.
Jeg nærer sådan set dyb beundring for spørgerens evne til at postulere ting om en trængselsafgift, som jeg i hvert fald ikke kender svaret på endnu.
Det er det, man kalder forudfattede meninger, men det er jo fair nok.
Det er også en politisk diskussion.
Jeg vil gerne fastholde, at det ikke er nogen optimal situation for nogen i dag og vel slet ikke for børnefamilierne, hvor jeg tror tid er noget af det, man efterspørger, at man skal bruge så mange timer på at sidde i kø for at komme frem og tilbage mellem noget så simpelt som sit hjem og sit job.
Det forstår jeg så at spørgeren ikke vil være med til at gøre noget ved, men det vil den her regering altså rent faktisk.
Vi vil gerne være med til at sikre, at også disse børnefamilier ikke skal bruge meget tid på at sidde i kø, men at de mere direkte kan komme fra hjem og til job og tilbage igen og dermed få tid i tilgift.
Så er det korrekt, at der er nogle, der kommer til at betale en trængselsafgift.
Hvor stor og hvordan den bliver, ved vi ikke endnu, men det er selvfølgelig det, der kommer til at ske.
Men så får man også et alternativ i den kollektive trafik, som man ikke har i dag.
Så samlet set er jeg sådan set
ikke et øjeblik i tvivl om, at når vi får udformet vores forslag om trængselsafgiften, er der er mange, der vil blive vindere, herunder også mange børnefamilier.
Flemming Damgaard Larsen (V), 2011-12-14:
Nu er det således, at jeg og mit parti i Venstre meget gerne vil nedsætte trængslen i København og omegn og ude på Sjælland, men det vil vi gøre ved at bruge gulerod og ikke pisk, altså ekstra skatter, som regeringen vil indføre.
Det sidste, jeg lige vil komme ind på, er, at på min facebookside i går var der en familie, der skrev, og det var Charlotte Beiter Bomme, der skrev: Det vil koste min mand og mig 30.000 kr. årligt, da vi som elitetrænere arbejder morgen og aften og kører hjem midt på dagen for at være sammen med børnene. Hvad skal jeg skrive på min facebookside som svar til Charlotte Beiter Bomme?
Bent Bøgsted (DF), 2011-12-14:
Jamen det kan godt være, at der er en misforståelse.
Så er det måske Post Danmark, der har misforstået loven, for jeg står med det brev, der er sendt ud til borgerne, det har jeg selv fået, og der står: For dig, som bor i landzone, betyder den nye postlov, at din brevkasse skal opsættes i det naturlige skel.
Det vil sige, at man ikke må sætte den tættere på ejendommen, at man som minimum skal sætte den 50 m fra stuehuset.
Det er sådan, jeg tolker det brev, der er kommet fra Post Danmark.
Hvis man så lader postkassen være nede ved stuehuset, får man ingen post, for der står, at man som minimum skal placere den 50 m væk fra stuehuset.
Det er derfor, jeg rejser det her spørgsmål, for hvis der er noget, der, som transportministeren siger, ikke var hensigten, så er der noget, vi skal have afklaret med Post Danmark.
For hvad er mest hensigtsmæssigt for postbuddet?
Og vi er enige om, at det er det, vi skal tage hensyn til.
Henrik Dam Kristensen (S), 2011-12-14:
Nu er det jo ikke min opgave at redigere en facebookside for et folketingsmedlem.
Det må nok nærmere være folketingsmedlemmet selv, der tager sig af det.
Men hvis jeg skulle give et godt råd, så ville det være at skrive på Facebook: Slå nu koldt vand i blodet, kære familie, vent nu at se, hvad regeringen kommer med.
Man kunne jo blive glædeligt overrasket.
Det kunne måske oven i købet være, at det blev til gavn for den her familie.
Så »slå koldt vand i blodet« var måske det klogeste at skrive.
Allerførst vil jeg gerne sige, at jeg rent faktisk ikke er bekendt med den rapport fra DTU, som der henvises til.
Vi har ikke kunnet finde den, så vi kan måske efterfølgende få den fremsendt, så er det nemmere at forholde sig til den.
Men jeg mener, at det er for tidligt at konkludere, hvad konsekvenserne af trængselsafgiften vil være, eftersom vi jo ikke kender en konkret model endnu.
Vi er i fuld gang med at gennemføre en høringsrunde, så vi kan få indrettet trængselsafgiften på den bedst mulige måde.
Så ved spørgeren jo, at når vi har gjort det, fremsætter vi et lovforslag, som kommer i høring, og endelig bliver der en behandling her i Folketinget.
Men vi er i den der indledende fase i øjeblikket, og vi arbejder hårdt med det og håber, at vi i begyndelsen af det nye år kan sende et konkret lovforslag til høring.
Kim Christiansen (DF), 2011-12-14:
Jeg vil indledningsvis lige sige, at jeg har meget svært ved at se, at ministeren skulle komme med noget så genialt, at Dansk Folkeparti kunne støtte det, når vi taler betalingsmur omkring København.
Det har jeg ikke rigtig fantasi til skulle ske i min levetid.
Men når det så er sagt, forholder ministeren sig slet ikke til det faktum, at ministeren ikke har et flertal.
For betingelserne for, at Enhedslisten vil støtte en betalingsring og kørselsafgift for lastbiler, er, at der kommer takstnedsættelser, og ministeren siger, at der ikke kommer nogen takstnedsættelser.
Henrik Dam Kristensen (S), 2011-12-14:
Jeg kan bekræfte to ting, og den ene er, at jeg hver dag bliver klogere på transportområdet.
Der er andre, inklusive hr. Kim Christiansen, som har arbejdet med det i mange år, men det har jeg ikke, så det er rigtigt, at jeg bliver klogere hver eneste dag.
Det andet, jeg kan sige meget klart, er: Nej, der kommer ikke takstnedsættelser fra den 1. januar.
Det er i øvrigt efterhånden et stykke tid siden, jeg bekræftede det, og det er så også en bekræftelse på den sidste del af spørgsmålet, nemlig at vi arbejder for, at der, når der er penge til det, kommer takstnedsættelser.
Flemming Damgaard Larsen (V), 2011-12-14:
Mener ministeren ikke, at det vil være en fordel at fritage taxaer for betaling, når de skal krydse betalingsringen for at køre ind og ud af København, nu, hvor ministeren har udtalt, at den kollektive transport ikke vil blive udbygget, inden betalingsringen etableres?
Kim Christiansen (DF), 2011-12-14:
Giver det ikke ministeren anledning til bekymring – set i lyset af de stigende priser i den kollektive trafik – når Per Clausen fra Enhedslisten, regeringens parlamentariske grundlag, udtaler, at priserne i den kollektive trafik skal sættes ned, hvis Enhedslisten skal lokkes til at stemme for en betalingsring omkring København?
Henrik Dam Kristensen (S), 2011-12-14:
For det fremgår jo ganske klart af regeringsgrundlaget, at indtægterne fra trængselsafgiften skal bruges til bedre og billigere kollektiv trafik i og omkring hovedstaden.
Det er helt i overensstemmelse med det, der står i vores regeringsgrundlag.
Kim Christiansen (DF), 2011-12-14:
Men det ændrer vel ikke på det faktum, at hr. Per Clausen i hvert fald på Ritzau er citeret for, at Enhedslisten hverken vil lægge stemmer til betalingsring eller lastbilafgifter, hvis ikke der kommer takstnedsættelser?
Og de takstnedsættelser har jo tilsyneladende ikke rigtig nogen gang på jorden før efter en etablering af en betalingsring, eller hvis man kunne finde andre skatter at plage det danske bilfolk med.
Jeg har ikke hørt andre, der vil støtte det.
Henrik Dam Kristensen (S), 2011-12-14:
Nu kan man vel ikke afvise, at vi kommer med et så genialt forslag, at selv Dansk Folkeparti kan stemme for det, men det må vi jo se til den tid.
Jeg vil gerne sige, at hr. Kim Christiansen nu forsøger at finde et hår i suppen, som ikke findes der.
Jeg er faktisk meget enig med Enhedslisten, når de siger, at også takstnedsættelser er vigtige i forbindelse med betalingsringen eller med indførelsen af en afgift for at komme ind i København.
Det skal bare gå hånd i hånd med, at der skal være råd til det, og at det skal være kloge takstnedsættelser.
Et eller andet sted oplever jeg, at der er en misforståelse her.
Jeg vil gerne lige prøve at læse op igen, hvad det var, jeg sagde i mit første svar: Loven fastsætter endvidere, at afstanden mellem boligen – eller stuehuset – og brevkassen ikke må overstige 50 m, medmindre ejeren selv ønsker en placering af brevkassen længere væk fra boligen, altså underforstået, at hvis man ønsker at trække den længere væk, kan man gøre det, men hvis man har den, må der maks. være 50 m.
I øvrigt vil jeg sige, at det her jo er en lov, hvor lige præcis de her formuleringer, vil jeg sige til hr. Bent Bøgsted, stod i bemærkningerne til lovforslaget, som i øvrigt vores to partier har været fælles om.
Sådan har jeg læst det, og jeg har prøvet på at kigge det ret nøje efter her i løbet af eftermiddagen.
Jeg synes faktisk, det ser ud, som om det er sund fornuft.
Kim Christiansen (DF), 2011-12-14:
Jeg tror ikke, at vi kommer det så meget nærmere.
Jeg har selvfølgelig kun det skrevne ord fra Ritzau og hr. Per Clausens egne udtalelser om, at Enhedslisten ikke under nogen omstændigheder vil støtte eller lægge stemmer til en betalingsring, fordi regeringen har brudt deres valgløfter om billigere priser i den kollektive trafik.
Det er jo bare et faktum.
At ministeren benægter det faktum, må så føre til en snak, som ministeren skal have internt med regeringens parlamentariske grundlag.
Henrik Dam Kristensen (S), 2011-12-14:
Jeg vil gerne berolige hr. Kim Christiansen, hvis han er nervøs for, at trængselsafgiften ikke bliver til noget.
Det er jeg helt sikker på at den gør, i øvrigt i et fornuftigt samarbejde med Enhedslisten.
Jeg tror sådan set, at vi og Enhedslisten har det samme mål, nemlig bedre, mere effektiv og billigere kollektiv trafik.
Så bare rolig, julefreden kan godt sænke sig, i hvert fald når det gælder det her spørgsmål.
Bent Bøgsted (DF), 2011-12-14:
Når alle husstande har fået et brev fra Post Danmark om placeringen af postkassen, finder ministeren det så praktisk for posten, at der for folk, der bor i landzoner, er særlige regler, der betyder, at postkassen skal sættes i naturligt skel, men at man dog ikke er forpligtet til at sætte postkassen mere end 50 m fra ejendommen?
Tak, formand.
Når alle husstande har fået et brev fra Post Danmark om placeringen af postkassen, finder ministeren det så praktisk for posten, at der for folk, der bor i landzoner, er særlige regler, der betyder, at postkassen skal sættes i naturligt skel, men at man dog ikke er forpligtet til at sætte postkassen mere end 50 m fra ejendommen?
Henrik Dam Kristensen (S), 2011-12-14:
Postlovens § 8 fastsætter, at ejere af landbrugsejendomme skal opstille brevkasser ved naturligt skel til ejendommen.
Loven fastsætter endvidere, at afstanden mellem bolig, dvs. stuehuset, hvis det er en landbrugsejendom, vi taler om, og brevkassen ikke må overstige 50 m, medmindre ejeren selv ønsker en placering af brevkassen længere væk fra boligen, eksempelvis ved begyndelsen af indkørslen eller ved overgangen til privat, fælles eller offentlig vej.
Der er tale om en bestemmelse, som er indsat af hensyn til beboerne på landet, idet der på nogle landbrugsejendomme kan være stor afstand imellem stuehuset og indgangen til matriklen.
På den anden side er der også taget hensyn til postomdelerne, idet der i bekendtgørelsen dels er fastsat, at der skal være fri og uhindret adgang til brevkassen, således at posten som udgangspunkt kan afleveres direkte i brevkassen fra et køretøj, dels at det skal ske ved placeringen af brevkassen på landbrugsejendomme, altså at der skal tages trafikale hensyn, for så vidt angår til- og frakørsel.
Trafikstyrelsen har oplyst, at det i praksis er sådan, at brevkassen på landbrugsejendomme typisk opstilles ved indkørslen til gårdspladsen, således at omdeleren afleverer postforsendelsen på vej ind eller ud derfra efter at have vendt køretøjet.
Efter min opfattelse er derfor tale om en både praktisk og fornuftig løsning, som Post Danmark da også har været med til at foreslå.
Bent Bøgsted (DF), 2011-12-14:
Det er jo et spørgsmål, som ministeren er på hjemmebane i, skulle man mene, med erfaring fra livet som postbud, og det er jo dejligt, at der er nogle, der har erfaring fra erhvervslivet.
Men det, der gør sig gældende her, er f.eks. en ejendom, der har en 200-meters-indkørsel.
Hvis man så overholder det, der står i brevet, som alle husstande har fået fra Post Danmark, og placerer postkassen 50 m væk fra stuehuset – jeg kan tage mit eget eksempel, der er mange, der ligesom mig har en ejendom på landet med en lang indkørsel – så resulterer det i, at postbuddet kommer, kører de sidste 50 m ned til gården for at vende bilen, kører tilbage og afleverer posten enten på vej ned eller ud igen.
Der kan jeg ikke rigtig se det hensigtsmæssige i, at man skal placere postkassen 50 m fra stuehuset, når postbuddet alligevel skal ned på gårdspladsen for at vende bilen.
Det virker meget uhensigtsmæssigt, især om vinteren, hvor der kan være meget sne, det havde vi jo sidste år.
Det vil sige, at enten skal postbuddet ned og vende i gården, og så er man tæt på den postkasse, der alligevel er ved stuehuset, eller også skal postbuddet vælge at bakke tilbage til den offentlige vej.
Jeg synes, det virker meget uhensigtsmæssigt, og derfor synes jeg egentlig også, det burde være sådan, at man på landejendomme måske kunne snakke med postbuddet, om ikke det var mere hensigtsmæssigt, når de alligevel kører ned på gårdspladsen og vender, at de så bruger den postkasse, der er på de her landejendomme.
Det virker for mig meget uhensigtsmæssigt, at postbuddet skal stoppe op, aflevere posten, køre ned på gårdspladsen og vende bilen og så køre ud igen.
Henrik Dam Kristensen (S), 2011-12-14:
Nej, jeg sagde præcis det modsatte.
Jeg sagde, at jeg er enig i, at der skal være bedre, mere effektiv og billigere kollektiv trafik.
Det er en del af regeringsgrundlaget, og derfor erklærer jeg mig sådan set enig med Enhedslisten i, at også takstnedsættelser er en vigtig prioritering, i forbindelse med at vi får en trængselsafgift i København.
Så der er ikke noget, der ligner mislyd mellem det, som jeg har hørt Enhedslisten give udtryk for, og det, som jeg giver udtryk for her.
Louise Schack Elholm (V), 2011-12-14:
Mit spørgsmål til social- og integrationsministeren er: Hvad er ministerens holdning til imam Abdul Wahid Pedersens forslag om en voldgiftsret, jf. Jyllands-Posten og Århus Stiftstidende den 8. december 2011, der skal vurdere ægteskaber i forhold til islamisk lov?
Karen Hækkerup (S), 2011-12-14:
Vi går på ingen måde ind for, at der skal etableres noget, der ligner shariaråd eller en religiøs voldgiftsret.
Vi har den danske lovgivning.
Den gælder alle danskere og alle, der befinder sig i Danmark.
Så jeg kan på meget kort vis sige, at det afviser vi naturligvis.
Louise Schack Elholm (V), 2011-12-14:
Den problemstilling, som Abdul Wahid Pedersen belyser her, er, at han oplever, at mange muslimske mænd kommer til ham, når deres hustru har fået skilsmisse, og spørger, om de nu er skilt i muslimsk forstand.
Det mener han ikke nødvendigvis de er, og derfor vil han gerne have sådan et råd.
Den radikale rådmand i Aarhus er positivt stemt over for det her nævn.
Hvordan stiller regeringen sig, hvis Aarhus Kommune støtter op om et sådant råd?
Karen Hækkerup (S), 2011-12-14:
Det er jo fint, hvis Aarhus Kommune synes, man skal gå i dialog.
Men det, jeg gerne vil advare imod – og det skal være til alle, som går rundt med de tanker – er på nogen som helst måde at etablere et parallelt retssystem til det, vi har.
I Danmark har vi én lov, den gælder os alle sammen, og der skal ikke være nogen anden model.
Jeg vil gerne minde om, at SFI for nylig har offentliggjort en meget omfattende undersøgelse af parallelle retsopfattelser i Danmark.
Den viser jo lige præcis, at det har meget alvorlige konsekvenser for især kvinderne, som ikke oplever at kunne få anerkendt den skilsmisse, som de jo har fået hos de danske myndigheder.
Derfor vil jeg gerne sige, at det her jo er et problem, som vi i regeringen tager meget alvorligt.
En ting er, at det ikke er et ægteskab i juridisk forstand, man måske ikke kan få opløst ved sharia, en anden ting er, at det her faktisk betyder noget for de her kvinder.
Derfor har jeg gjort det, at jeg har nedsat et hurtigtarbejdende embedsmandsudvalg, som ser på, lige præcis hvad vi kan gøre for at hjælpe de her kvinder, som det primært drejer sig om.
Louise Schack Elholm (V), 2011-12-14:
Er det ministerens opfattelse, at der er nogle, der allerede har lavet sådanne uofficielle råd og nævn?
Karen Hækkerup (S), 2011-12-14:
Med den viden, jeg har, findes det ikke i Danmark, og derfor er det også et forholdsvis hypotetisk spørgsmål.
Jeg vil gerne sige, at det heller ikke er noget, som jeg synes skal komme, og det er noget, som jeg vil se meget alvorligt på, hvis der er nogle, der går rundt og synes, at det her er en god idé.
Selvfølgelig skal vi ikke have en anden lovgivning for visse grupper i vores befolkning.
I Danmark har vi én lov.
Den vedtages lige præcis i den her sal, hvor vi står, og der er kun den lov, og den gælder os alle.
Vi har jo, synes jeg, gjort det meget tydeligt, i og med at vi har nedsat en arbejdsgruppe, at vi tager de her problemer alvorligt, og at vi gerne vil gøre noget ved det.
Den embedsmandsgruppe kommer med en rapport eller nogle konklusioner til foråret, og så må vi jo se, hvordan vi griber det an derfra.
Jeg vil gerne sige, at jeg tager de her problemer meget alvorligt, fordi det rammer de mennesker, som er i klemme i systemet, hårdt, men vi bliver nødt til at sige, at sharialov ikke er nogen farbar vej i Danmark.
Louise Schack Elholm (V), 2011-12-14:
Jeg er jo sådan set rigtig glad for de ting, ministeren siger, for jeg mener også, at det er et stort problem, hvis der er sådan nogle parallelle retssamfund, og jeg er også bekymret over de kvinder, som oplever de her problemer.
Så jeg ser i hvert fald også frem til, at det her udvalg skal sidde og arbejde med det her.
Kan ministeren fortælle noget nærmere om, hvor lang tidshorisonten er, hvornår vi kan regne med at se nogle udspil fra dem, og hvad det er for nogle retningslinjer, de kigger på?
Hvordan vil ministeren sikre, at alle kvinder i Danmark er sikret den samme lovbestemte ret til skilsmisse uanset religion?
Mit næste spørgsmål til ministeren er: Hvordan vil ministeren sikre, at alle kvinder i Danmark er sikret den samme lovbestemte ret til skilsmisse uanset religion?
Karen Hækkerup (S), 2011-12-14:
Alle kvinder har den samme ret, for vi er alle sammen dækket af den danske lovgivning.
Så det, jeg tror spørgeren måske mener med spørgsmålet, er, hvordan vi vil sørge for, at alle oplever, at den ret også virker i praksis.
Og der har jeg tidligere til spørgsmålet, der gik forud for det her, sagt, at jeg tror, at noget af det, der er rigtig vigtigt, er, at vi oplyser kvinderne og også mændene om, hvad for nogle retningslinjer, regler og love der gælder i Danmark, at vi bliver bedre til at tage fat på nogle af de medarbejdere i det sociale system, som har med de her befolkningsgrupper at gøre, og at vi også underviser i, hvordan man skal imødegå nogle af de udfordringer, der er.
Det hurtigtarbejdende embedsmandsudvalg, jeg har nedsat, kommer med en rapport til foråret, og til foråret vil regeringen desuden fremlægge en national strategi mod æresrelaterede konflikter.
Så det her er noget, der står højt på vores dagsordenen, og vi gør alt, hvad vi kan, for at få sat nogle gode løsninger i søen.
Og jeg håber meget, at vi, når rapporten kommer, og når vi skal til at udmønte den her nationale strategi, kan finde et bredt flertal i Folketinget.
Jeg synes, det her er en sag, som vi i fællesskab skal værne om, og hvor vi skal sige, at vi går ind for ligestilling, og at det gør vi alle sammen.
Louise Schack Elholm (V), 2011-12-14:
Historien fortæller jo også, at de her kvinder, når de kommer til muslimske lande, oplever, at de, selv om de har fået en skilsmisse i Danmark, ikke har fået en skilsmisse i de muslimske lande.
Oplever ministeren, at det er et problem i forhold til andre landes anerkendelse af dansk lov, eller at det er islam – islam i Danmark, imamerne – der lægger hindringer i vejen for, at det kan blive anerkendt?
Karen Hækkerup (S), 2011-12-14:
Jeg er ikke sikker på, at jeg forstår spørgsmålet helt, altså det med islam i Danmark.
Hvis der er lande, man rejser til, og hvor man ikke får anerkendt sin skilsmisse, så er det jo det pågældende land, der ikke respekterer, at lovgivning står over religiøse forskrifter eller den måde, man måtte vælge at fortolke dem på.
Det er selvfølgelig en udfordring, men jo næppe en udfordring, der kan løses fra det danske Folketing, hvor vi vedtager love, som gælder alle, og som også gælder kvinder, som har en muslimsk baggrund eller ønsker at rejse til muslimske lande.
Det kan jeg godt.
Der kom nogle SFI-rapporter, næsten lige efter at jeg var blevet minister, og nogle af dem konkluderede jo bl.a., at vi har problemer med social kontrol.
Der var en rapport, som handlede om parallelle retsopfattelser, og som selvfølgelig endnu en gang understregede, at man i mange, mange år har gjort alt for lidt på det her område.
Det synes jeg jo er en opgave, som vi i fællesskab må tage på os.
Og jeg håber, når embedsmandsgruppen engang kommer med sit arbejde, at vi også i Folketinget kan finde et bredt flertal for at gøre noget.
For det her drejer sig om, hvordan vi kan hjælpe en gruppe borgere, som kan blive rigtig klemt, fordi der kan være visse kultureller værdinormer, som de bærer med sig, og som gør, at de ikke oplever, at den danske lov gælder dem.
Derfor handler det for mig om at se rigtig meget om oplysning.
Alle skal oplyses om, hvad det er for nogle regler, der gælder i Danmark, hvad det er for nogle retningslinjer, der er de gældende, og hvad for nogle rettigheder folk har.
Det synes jeg er rigtig vigtigt.
Louise Schack Elholm (V), 2011-12-14:
Hvad er ministerens holdning til imam Abdul Wahid Pedersens forslag om en voldgiftsret, jf. Jyllands-Posten og Århus Stiftstidende den 8. december 2011, der skal vurdere ægteskaber i forhold til islamisk lov?
Lars Christian Lilleholt (V), 2011-12-14:
Jeg har ikke flere spørgsmål.
Henrik Dam Kristensen (S), 2011-12-14:
Jeg vil gerne sige til hr. Flemming Damgaard Larsen, at jeg synes, det er vigtigt, at man som minister betjener Folketinget på den bedste måde; at man forsøger at svare ordentligt og objektivt; at man er omhyggelig med den måde, man svarer på.
Men hr. Flemming Damgaard Larsen gør det lidt vanskeligt for mig, for hr. Flemming Damgaard Larsen kræver svar på spørgsmål, der ikke er nogen svar på lige nu.
Hr. Flemming Damgaard Larsen kommer med temmelig mange postulater, som jeg ikke kan tilbagevise, fordi jeg ikke har svarene på nuværende tidspunkt.
Så jeg vil bare sige, at der er mange ting, der skal tages hensyn til, når vi indfører en trængselsafgift, herunder også taxakørsel.
Jeg mener, det er en af de ting, der skal findes en ordentlig og fornuftig løsning på, og det har jeg tænkt mig gøre at gøre, også i samarbejde med branchen.